**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיג'- הלכות בישול עכו"ם**

**מראה מקומות ליום רביעי, ט' תמוז תש"ף**

1. פתחי תשובה כאן סק"א, שו"ת הריב"ש סי' שצד', כף החיים כאן סק"א
2. גמ' ע"ז דף לח. "אמר רב אסי" עד "קמ"ל" עם פירש"י ותוס', ריטב"א כאן, מצפה איתן כאן ד"ה א"ר יוסף (נמצא בילקוט מפרשים החדש במהדורת עוז והדר), תוס' ע"ז דף לא: ד"ה ותרווייהו "ואין לאסור" עד סוף הדיבור, שו"ע יו"ד סי' קיב' סע' יד' וש"ך ופמ"ג שם
3. טור וב"י וד"מ סע' ב-ג'

**בהצלחה רבה!**

פתחי תשובה יורה דעה סימן קיג ס"ק א

שהוא חי עבה"ט של מהרי"ט ז"ל שכתב דעיקר הגזירה היתה משום חתנות כו' וע' בס' תפארת למשה שכתב דלפי טעם זה שרי בישול של מומר דמשום חתנות ליכא (עיין לעיל ר"ס קי"ב מ"ש שם) אלא שהיה עוד טעם מבואר בב"י דשמא יאכילנו דברים אסורים ולפ"ז גם בישול של מומר אסור דהוי ככופר לכל התורה כולה ושמא יאכילנו דברים האסורים ע"ש ולפ"ז ה"ה מומר לחלל שבת בפרהסיא או לכל התורה כולה חוץ משתים אלו דדינו כעובד כוכבים כדלעיל סי' ב' ס"ה ולקמן סי' קי"ט גם כן בישולו אסור:

שו"ת הריב"ש סימן שצד

ומומר לע"א דהוי מומר לכל התורה כלה סתם יינו אסור שהרי הוא בכלל גזרה זו. כדאמרינן בפ"ק דחולין (ד':) גבי הכי השתא שתיה, סתם יינן הוא, ועדיין לא נאסר, יין של עוב' כוכבים, משמע שאחר שנאסר יינן של עוב' כוכבים יין מומר לע"ז אסור, אף ע"פ שאין בו משום בנותיהן. וקדושיו ג"כ קדושין דישראל הוא אעפ"י שחטא, וטעמא דמלתא דכיון שקצת יינו אסור שזהו שנתנסך ודאי לע"ז גם סתם יינו אסור, כיון שהוא כמומר לכל התורה כלה. והשוו בו חכמים מדותיהם.

חידושי הריטב"א מסכת עבודה זרה דף לח עמוד א

מהו דתימא הרסנא עיקר קא משמע לן קימחא עיקר. ושמעינן מינה דכל שמעורב מדברים שמקצתם יש בהם משום בשולי גוים ומקצתן אין בהם שאין הולכין אחר שם התבשיל אלא אחר עיקר התבשיל, מעתה אותן פאנאדאש אין הולכין אחר הלחם אלא אחר הבשר והדג שבהם.

שולחן ערוך יורה דעה הלכות מאכלי עובדי כוכבים סימן קיב סעיף יד

כותח של עובד כוכבים, מותר, כט] <ט> ואין חוששין לפת עובד כוכבים שבו. הגה: וכן כל מקום שנתערבה פת של עובד כוכבים בשאר מאכל, (ה) בטל ברוב, בין בלח כג כה> בין ביבש. כד ל] כו> אבל אסור לערב כדי לאכלו (ארוך).

ש"ך יורה דעה סימן קיב ס"ק כג

בין ביבש. אפילו הוא דבר חשוב כ"כ בד"מ ובת"ח שם דין ח' בשם או"ה והאו"ה כלל מ"ג דין ו' כתב דינים אלו אפילו בבישולי עובדי כוכבים ממש וכ"פ בת"ח שם וע"ל סי' קט"ז ס"ק י"ז:

פרי מגדים יורה דעה שפתי דעת סימן קיב ס"ק כג

בין. עיין ש"ך. דעת הר"ב אפילו בישולי עכו"ם בטיל ברוב, ומשמע ודאי אף ממשו שנתערב במינו ושלא במינו בטיל ברוב. ולא דמי לאיסור דרבנן דבעי ששים בלח אף במינו [ט"ז סימן צח ס"ק ט], דפת של גוים ובישולי גוים הקילו בו. וצ"ע, דאם כן פאנד"ה של גוים בסימן קי"ג סעיף ג' אמאי אסורה, נהי שהשומן נאסר תחלה, מכל מקום כשנבלע בעיסה ליבטל ברוב. שוב ראיתי במנחת יעקב כלל ע"ה אות (כ"ג) [כו] הרגיש בזה, ותירץ דשומן נראה וניכר בתוכו. ולא הבינותי, דלא דמי לביצים טוחים על הפת, ואפילו אם נאמר דניכר שומן בתוך העיסה, מכל מקום להמחבר [סעיף ו] אף ביצים טוחים שרי. ולזה י"ל החילוק, דהתם מקודם שטחו לא הוה בשולי עובדי כוכבים, מה שאין כן איפנד"ה. ומכל מקום קשה מה שכתוב בסימן (קי"ב) [קיג] סעיף ג' ירקות עם בשר אסורים הירקות, והלא בטיל הוא ברוב, וצ"ע. ולקמן בסימן (קי"ב) [קיג] יבואר עוד:

טור יורה דעה הלכות מאכלי עובדי כוכבים סימן קיג

עירב דבר הנאכל כמו שהוא חי עם דבר שאינו נאכל כמו שהוא חי ובשלם עו"ג רואין אם העיקר מדברים שיש בהן משום בישולי עו"ג אסור ואם העיקר מדברים שאין בהן משום בישולי עו"ג מותר שהולכין אחר העיקר בין להקל בין להחמיר לפיכך הרסנא שעושין מדגים והוא מציר של דגים הנאכל כמו שהוא חי ומקמח אסור שהקמח עיקר:

יד) ד]פנאד"ה של עו"ג שאפאה עו"ג אסורה אפי' למי שנוהג היתר בפת של עו"ג שהשומן נאסר כשהוא בעין משום בישולי עו"ג ונבלע בפת טו)וכן ירקות הנאכלין כמו שהן חיין ובשלם עם בשר אסורין ששומן של בשר נבלע בהן

בית יוסף יורה דעה סימן קיג

עירב דבר הנאכל כמות שהוא חי עם דבר שאינו נאכל כמות שהוא חי וכו'. כל זה מדברי הרשב"א (תוה"ק שם צה.) ולמד כן מדין הרסנא שהביא בדבריו דאיתיה בפרק אין מעמידין (לח.): כתב הר"ש בר צמח (תשב"ץ ח"א סי' פט) מיני מתיקה שעושין הגוים מסלת ודבש אילו היה הסלת עיקר היה אסור כמו שאמרו גבי הרסנא דאסור משום דקימחא עיקר ואינו נאכל כמות שהוא ופת של פלטר התירו משום חיי נפש אבל מידי דאינו פת אסור משום בישולי גוים אבל דובשא עיקר וסלת לדבוקי בעלמא הוא וא"כ כדין נהגו בהם היתר וכתב שעם כל זאת לא מלאו לבו לאכול מהם כדאמרינן בפרק במה טומנין (שבת נא.) גבי מים דאחים קפילא ארמאה אדם חשוב שאני שכדי להתרחק ממעשה הגוים ראוי לכל אדם חשוב לקדש עצמו במותר לו וכל שכן בדברים הנאכלים משום תענוג ויקל לאחרים ויחמיר על עצמו עכ"לט: כתב האגור (סי' אלף שח) בשם התוספות פ"ב די"ט (ביצה טז: ד"ה קמ"ל) אותם נילי"ש שקורין אוביאט"י הן שלקות מדלא מברכינן עליהם המוציא ויש בהם משום בישולי גוים ומיהו ה"ר יחיאל מתיר מפני שדרך אפיית פת עושין לה ואי קבע סעודתיה עלייהו מברך המוציא עכ"ל:

דרכי משה הקצר יורה דעה סימן קיג אות (ט)

ונראה לי לומר דלא קאמר רק במיני מתיקה שבלילתן רכה ולכך יש לחוש כמו בהרסנא אבל מיני מתיקה דבלילתן עבה ויש בהן תואר לחם דפת גמור הוא לענין המוציא ולענין חלה כמו שנתבאר בטור אורח חיים סימן קס"ח (עמ' תכא - תכב ובד"מ הארוך אות ה) ואף על גב דיש בהן דבש הרבה וכן בשמים הרבה ואיכא למימר דדינן כפת הבא בכסנין דמברכים עליהם בורא מיני מזונות אם לא שקבע סעודתא עלייהו מכל מקום נראה דלענין פת של גוים חשבינן הסולת עיקר ולא אזלינן בתר הבשמים והדבש וגם יש ללמוד להתיר מדיני נילוש שנתבאר לעיל סימן קי"ב (אות ח) גם מדברי הגהות שערי דורא בשם מהרא"י שער א' (סי' א אות ז - ח) משמע בפשיטות להיתר ומימי לא ראיתי שום אדם חושש לדברי תשובה זו גם הרמב"ם פי"ז דהלכות מאכלות אסורות (הכ"ג) כתב להתיר מיני מתיקה:

בית יוסף יורה דעה סימן קיג

ג פנאד"ה של גוי שאפאה גוי אסורה וכו'. כן כתב הרשב"א בתורת הבית (ב"ג ש"ז קצר צה. ארוך צה ע"ג) והר"ן בפרק אין מעמידין (טו. סוף דיבור ראשון) בשם ספר התרומה (סי' כז ד"ה והא דאמרן) ומה שכתוב בספרי רבינו פנאד"ה של גוי טעות סופר הוא דמאי איריא של גוי אפילו אם היא של ישראל נמי אסור דהא בישולי גוים אפילו במידי דישראל אסור [בדק הבית] וכתב רבינו ירוחם (נט"ו ח"ה קלו.) ויש שמסירים השמנונית מהפת ואוכלים השאר וראשון נראה עיקר עכ"ל [עד כאן]:

וכן ירקות הנאכלין כמות שהן חיין ובשלן עם בשר אסורים וכו'. כ"כ הרשב"א בתורת הבית (הקצר שם):